ຈີນປະນາມ ການຕິຕຽນ ຂອງກຸ່ມຈີ 7 ຕໍ່ການອ້າງກຳມະສິດ ຢູ່ ທະເລຈີນໃຕ້
ຈີນປະນາມການຕິຕຽນ ຂອງກຸຸ່ມ 7 ປະເທດ ທີ່ຈະເລີນທາງດ້ານອຸດສາຫະກຳ ກ່ຽວກັບ ການອ້າງກຳມະສິດ ຂອງຈີນ ຢູ່ທະເລຈີນໃຕ້.
ໃນວັນອັງຄານວານນີ້ ຈີນ ໄດ້ປະນາມ ກຸຸ່ມຈີ 7 ຫຼື 7 ປະເທດທີ່ ຈະເລີນທາງດ້ານອຸດສາຫະກຳ ທີ່ກ່າວ “ໂດຍບໍ່ມີຄວາມຮັບຜິດ ຊອບ” ກ່ຽວກັບການອ້າງກຳມະສິດ ເອົາດິນແດນທີ່ເປັນບັນຫາ ຂັດແຍ້ງຂອງປັກກິ່ງ ຢູ່ໃນທະເລຈີນຕາເວັນອອກ ແລະ ທະເລ ຈີນໃຕ້ ຢູ່ໃນຖະແຫລງການປິດທ້າຍກອງປະຊຸມສຸດຍອດໃນວັນຈັນ ຜ່ານມານີ້ບັນດາຜູ້ນຳກຸ່ມຈີ 7 ໄດ້ສະແດງຄວາມເປັນຫ່ວງກ່ຽວ ກັບຄວາມເຄັ່ງຕືງໃນເຂດທະເລເອເຊຍ ແລະຮຽກຮ້ອງໃຫ້ທຸກ ຝ່າຍນັບຖືກົດໝາຍສາກົນ ຖະແຫລງການຂອງ ກຸ່ມຈີ 7 ກ່າວວ່າ “ພວກເຮົາຂໍຄັດຄ້ານຢ່າງແຂງຂັນ ຕໍ່ ການໃຊ້ການ ຂົ່ມຂູ່ ການບີບບັງຄັບ ຫລືໃຊ້ກຳລັງ ພ້ອມດ້ວຍການເອົາມາດຕະການແຕ່ພຽງຝ່າຍດຽວ ທີ່ຊອກຫາການປ່ຽນແປງສະພາບການ ເຊັນວ່າ ການຖົມດິນໃນບໍລິເວນກວ້າງໃຫຍ່ ” ຖະແຫລງການດັ່ງກ່າວແມ່ນເບິ່ງກັນວ່າ ເປັນການຕິຕຽນຕໍ່ການດຳເນີນຄວາມພະຍາຍາມ ຂອງຈີນ ທີ່ສ້າງບັນດາເກາະດອນທຽມ ເພື່ອສະໜັບສະໜູນການ ອ້າງກຳມະສິດຂອງຕົນ ຢູ່ທະເລຈີນໃຕ້ ກະຊວງຕ່າງປະເທດຈີນ ບໍ່ຫົວຊາກັບຖະແຫລງການຂອງ ກຸ່ມຈີ 7 ວ່າ “ໄກຈາກຄວາມ ຈິງຫຼາຍ ” ຈີນໄດ້ຖົມດິນ ແລະສ້າງທາງແລ່ນເດີ່ນບິນ ແລະຕຶຶກຢູ່ໝູ່ເກາະ Spratly ຊຶ່ງຍັງມີການ ອ້າງກຳມະສິດໂດຍຟິລິບປິນ ຫວຽດນາມ ມາເລເຊຍ ບຣູໄນ ແລະໄຕ້ຫວັນ ຂົງເຂດດັ່ງ ກ່າວອຸດົມສົມບຸນໄປດ້ວຍຊັບພະຍາກອນທຳມະຊາດແລະ ເປັນເສັ້ນທາງການຄ້າທີ່ສຳຄັນ